കാറുകളോടും ബൈക്കുകളോടും ആവേശമുള്ള താരമാണ് നാഗ ചൈതന്യ . ബിഎംഡബ്യു ബൈക്കാണ് നാഗ ചൈതന്യ ഏറ്റവും ഒടുവിൽ സ്വന്തമാക്കിയിരിക്കുന്നത് . തന്റെ പുതിയ ബൈക്കിനൊപ്പമുള്ള ഫോട്ടോ നാഗ ചൈതന്യ തന്നെ ഷെയർ ചെയ്യുകയും ചെയ്തു . നാഗ ചൈതന്യയുടെ ഫോട്ടോ സാമൂഹ്യമാധ്യമങ്ങളിൽ വൈറലായിരിക്കുകയാണ് . നാഗ ചൈതന്യയുടേതായി ഒരുങ്ങുന്ന പുതിയ ചിത്രം ശിവ നിർവാണ സംവിധാനം ചെയ്യുന്ന മജിലിയാണ് . നാഗ ചൈതന്യയുടെ ഭാര്യ സാമന്തയാണ് ചിത്രത്തിലെ നായിക . വിശാഖപട്ടണമാണ് പ്രധാന ലൊക്കേഷൻ . ഗോപി സുന്ദറാണ് സംഗീത സംവിധാനം നിർവഹിക്കുന്നത് . വിഷ്ണു ശർമ്മ ഛായാഗ്രഹണം നിർവഹിക്കുന്നു .